als_Latn dik_Latn ron_Latn
Kapllani, Meha dhe Berisha ishin futbollistet shqiptare qe lëne gjurme këtë fundjave me ekipet e tyre ku militojnë. Sulmuesi 31-vjeçar i FSV Frankfurt gjeti përsëri rrjetën ne Bundesligen 2. Kapllanit iu desh vetëm 6 minuta për te shënuar ne fitoren qe skuadra e tij arriti ne javën e 15 ne Cotbus ndaj Energie me rezultatin e thelle 4-1. Sulmuesi kavajas u fut si zëvendësues ne minutën e 84 ndërkohe qe ne minutën e dyte te shtesës pas një aksioni personal mori penallti për te ekzekutuar po vete duke vulosur shifrat përfundimtare 4-1. Ky ishte goli i 7 ne Bundesliga 2 për Edmond Kapllanin vetëm dy me pak se Saglik qe kryeson listën e golashënuesve. Bashke me 1 ne kupe, Kapllani ka shënuar 8 gola te cilat përsëri nuk janë mjaftueshëm për ta thërritur ne Kombëtare nga ana e teknikut De Biasi i cili ankohet për shterpësinë ne sulm te kuqezinjve. Por goli me i bukur erdhi nga Sandhausen aty ku Alban Meha gjeti rrjetën me një gjuajtje te mrekullueshme nga 30 metra. Ne minutën e 48 ne një goditje dënimi futbollisti i kombëtares kaloi për here te dyte ne avantazh skuadrën e tij Paderborn qe nuk arriti te administronte rezultatin duke u mundur me rezultatin 3-2. Për 27-vjeçarin qe vjen pas një dëmtimi ky ishte goli i dyte ne kampionat. Ndërkohe rikthehet me gol edhe Besart Berisha ne Australi. Ish-sulmuesi i kombëtares shënoi golin e pare ne minutën e 5 ne fitoren 3-1 qe Brisbane Roar arriti ndaj Uestern Sidni Uanderers. Berisha ishte jashtë fushave për gati një muaj për arsye dëmtimi. Ne total ka shënuar dy gola ne tre ndeshje.
als_Latn